Diari Oficial de la Generalitat Valenciana


Sumari del DOGV 4080, del 06-09-2001 (2001/8598)

Informació pública de l'aprovació definitiva del projecte de reparcel·lació de la unitat d'execució del sector P-S.
-------------------------------------------------------------------------------------------------------------------

### Dades del document

Número de DOGV
:   4080

Data del DOGV
:   06-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8598


Organisme emissor
:   Ajuntament de Teulada

Tipus de document
:   Anunci

Informació pública de l'aprovació definitiva del projecte de reparcel·lació de la unitat d'execució del sector P-S. [2001/F8598]
  
La Comissió de Govern, en la sessió del dia 17 de juliol de 2001, va adoptar el següent acord:
  
«Es dóna compte de l'informe emés pel cap de l'Àrea d'Urbanisme el 13 de juliol de 2001, que diu:
  
Antecedents
  
1. El programa d'actuació integrada del sector P-5 ha sigut aprovat definitivament pel Ple de l'ajuntament el 10 de maig de 1998. El conveni urbanístic es va firmar el 29 de desembre de 2000; i les normes urbanístiques del pla parcial s'han publicat en el Butlletí Oficial de la Província d'Alacant número 65, de 20 de març de 2000.
  
2. Quant al projecte de reparcel·lació, es va presentar el 28 de febrer de 2001 i va ser objecte dels següents tràmits:
  
- Sotmetiment a informació pública: Diari Oficial de la Generalitat Valenciana número 3.995, de 9 de maig de 2001; Butlletí Oficial de la Província d'Alacant número 96, de 28 d'abril de 2001, i diari Información d'Alacant, de 12 d'abril de 2001.
  
- Avís als titulars cadastrals, així com als propietaris o titulars de drets reals que s'identificaren.
  
- El certificat de titularitat i càrregues ha sigut expedit pel Registre de la Propietat.
  
- Els afectats sí que han presentat una al·legació al projecte.
  
3. En conseqüència, és procedent, acomplits els tràmits legals oportuns, resoldre l'al·legació formulada i resoldre sobre l'aprovació definitiva del projecte.
  
Consideracions jurídiques
  
Primera. El nou projecte presentat acompleix raonablement els requisits tecnicojurídics per a la seua aprovació, de conformitat amb el que es preveu en la legislació aplicable (Llei Reguladora de l'Activitat Urbanística, Reglament de Gestió Urbanística i Reglament sobre Inscripció d'Actes de Naturalesa Urbanística).
  
Segona. Respecte a l'al·legació formulada, s'informa del següent:
  
El senyor Mariano Espinosa Pérez (en representació de Luxury House Service, SL) formula el 27 de juny de 2001 al·legació respecte al projecte de reparcel·lació, que en síntesi diu: és la seua intenció pagar en metàl·lic i no en terrenys les despeses d'urbanització; i que vol disposar de parcel·la independent i no estar en proindivís amb altra persona.
  
Informe
  
Amb independència de l'extemporaneïtat de l'al·legació, és procedent desestimar-la per raons de fons, ja que l'interessat no ha complit en temps i forma adequats els requisits que la Llei Reguladora de l'Activitat Urbanística estableix per al pagament en metàl·lic (art. 71.3) i per a dissoldre a copropietat (art. 70.d). En efecte, l'article 71.3 diu que el propietari disconforme amb la proporció de terrenys que li corresponen cedir com a retribució podrà oposar-se a aquesta sol·licitant el seu pagament en metàl·lic. La sol·licitud, formalitzada en document públic, haurà de notificar-la a l'urbanitzador i a l'ajuntament dins dels 10 dies següents a l'aprovació del projecte d'urbanització (ací aprovat junt amb el programa el 5 d'octubre de 1998). La sol·licitud s'acompanyarà de garantia bastant, real o financera, que assegure el desemborsament de la retribució amb caràcter previ a l'exercici de qualssevol accions contra la seua liquidació. La quota a liquidar serà la que corresponga conforme al pressupost de càrregues, incrementada en un percentatge igual al que, respecte al cost estimat d'urbanització, l'urbanitzador preste com a garantia conforme a l'article 29.8. Si l'urbanitzador s'haguera compromés a construir sota condicions determinades els terrenys amb que haguera de retribuir-se-li, el propietari sol·licitant haurà d'assumir aquest compromís i garantir-lo. I l'article 70.d) estableix que no podran adjudicar-se com a finques independents superfícies inferiors a la parcel·la mínima edificable o que manquen de característiques urbanístiques adequades per a la seua edificació. Tampoc s'adjudicarà la mateixa finca en proindivís, contra la voluntat dels interessats, a propietaris el dret dels quals no arribe a la meitat de la parcel·la mínima, si no és que el condomini ja estiguera constituït en la finca inicial; i durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se en escriptura pública i oferir, simultàniament i alternativament, el pagament o el cobrament de la indemnització en metàl·lic, i donar un termini de 10 dies al requerit per a elegir si prefereix pagar o cobrar a un mateix preu unitari. Si un propietari no atén un requeriment degudament formulat s'entendrà que prefereix cobrar i la reparcel·lació s'aprovarà en conseqüència.
  
Tercera. Respecte al procediment a seguir és el següent:
  
I. Resoldre sobre l'al·legació formulada i aprovar el projecte de reparcel·lació.
  
II. Notificar l'acord d'aprovació als interessats que figuren en l'expedient (propietaris, titulars de drets reals i agent urbanitzador) conforme a l'article 69.1 de la Llei Reguladora de l'Activitat Urbanística.
  
III. Remetre còpia del projecte a la Conselleria d'Obres Públiques, Urbanisme i Transports (art. 59.3 i disp. add. cinquena-1a LRAU).
  
IV. Publicació de l'acord d'aprovació al tauler d'edictes, Diari Oficial de la Generalitat Valenciana, Butlletí Oficial de la Província d'Alacant y diari de difusió corrent a la localitat (art. 111.1 i 108.1 del RGU)
  
V. L'òrgan competent per a aprovar la reparcel·lació és l'alcalde (art. 21.1.j de la LBRL reformada per Llei 11/1999, d'aplicació preferent a l'art. 69.1 LRAU), competència que té delegada en la Comissió de Govern, segons la Resolució d'Alcaldia número 303, de 5 de juliol de 1999 (BOPA núm. 164, 20.07.1999).
  
VI. Una vegada ferm l'acord en via administrativa, es remetrà el projecte al Registre de la Propietat per a la seua inscripció (art. 69.1 in fine LRAU).
  
Proposta de resolució
  
Primer. Respecte a l'al·legació formulada el 27 de juny de 2001 pel senyor Mariano Espinosa Pérez (en representació de Luxury House Service, SL), cal desestimar-la pels motius exposats anteriorment.
  
Segon. Aprovar el projecte de reparcel·lació del sector P-5, unitat d'execució número 1, formulat per l'agent urbanitzador M.S. Mar-Park, SL.
  
Tercer. Publicar aquest acord i notificar-lo a promotor, propietaris i altres interessats als efectes oportuns.
  
Així mateix, remetre una còpia del projecte de reparcel·lació aprovat a la Conselleria d'Obres Públiques, Urbanisme i Transports, conforme preveuen l'article 59.3 i la disposició addicional cinquena-1a de la Llei Reguladora de l'Activitat Urbanística.
  
Publicar aquest acord d'aprovació al tauler d'edictes, en el Diari Oficial de la Generalitat Valenciana, el Butlletí Oficial de la Província d'Alacant i un diari de difusió corrent a la localitat (art. 111.1 i 108.1 del RGU)
  
Igualment, i una vegada ferm en via administrativa l'acord, remetre còpia del projecte de reparcel·lació aprovat, i la restant documentació corresponent, al Registre de la Propietat, així com sol·licitar-ne la inscripció.
  
Quart. Acceptar les cessions efectuades a l'Ajuntament de Teulada en el projecte de reparcel·lació aprovat, i incorporar al Patrimoni Municipal del Sòl els terrenys cedits a l'ajuntament, com també afectar-los a la destinació que els és pròpia.
  
Cinqué. Facultar l'alcalde president, tan àmpliament i suficientment com siga menester, per a donar compliment i efectivitat a aquests acords i, especialment, per a introduir les correccions que corresponguen per a l'execució de l'acord com cal.
  
La comissió, en votació ordinària i per unanimitat, acorda:
  
Primer. Aprovar la proposta de resolució, tal com ve redactada.
  
Segon. Declarar ferm l'acte en via administrativa.»
  
Cosa que es fa pública per a coneixement general, amb l'advertiment que contra el present acord, definitiu en via administrativa, es pot interposar un recurs potestatiu de reposició en el termini d'un mes davant el mateix òrgan que l'adoptà, a partir de l'endemà de la publicació d'aquest en el Butlletí Oficial de la Província d'Alacant, previ al contenciós administratiu, o aquest directament davant el Jutjat Contenciós Administratiu o el Tribunal Superior de Justícia de la Comunitat Valenciana que corresponga en aplicació de les regles de distribució de competència material i territorial, en el termini de dos mesos a partir del dia següent al de la publicació d'aquest edicte en el Butlletí Oficial de la Província d'Alacant, o de la notificació de la resolució del recurs de reposició.
  
La relació de titulars afectats és la que s'assenyala tot seguit, per si no fóra possible practicar notificació a algun d'ells, per resultar desconeguts, ignorar-se el lloc de notificació, o bé, intentada aquesta, no s'haguera pogut practicar, la present publicació valdrà a aquest efecte, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Interessat Domicili
  
M.S. Mar-Park, SL C/ La Sardina, núm. 14. Benissa
  
Josefa D. Vallés Buigues C/ Ferrers, núm. 11. Teulada
  
Luxury House Service, SL C/ Lleida, núm. 2. Teulada
  
Alfred Kalchgruber i
  
Renate Kalchgruber Gaisberg 21, Wamp (Àustria)